สวัสดีค่ะ อาการเริ่มแรกคือเจ็บคอและมีเสมหะค่ะ รักษาด้วยการกินพวกยาอมแก้เจ็บคอและยาละลายเสมหะค่ะ ผ่านไป2สัปดาห์อาการเจ็บคอหายไปเสมหะลดลงแต่ยังรู้สึกว่ามีเสมหะนิดหน่อย ตอนนี้ผ่านมาได้เดือนกว่าๆแล้ว กลายเป็นว่ามีอาการคอแห้งและมีเสมหะอยู่ หากอากาศเย็นๆในช่วงที่มีฝนตก จะมีอาการแน่นหน้าอกเล็กน้อย แต่ถ้าหาผ้าห่มมาคลุมอกและคออาการก็จะเบาลงค่ะ ถ้าฝนไม่ตกแต่นั่งจ่อพัดลมนานๆจะคอแห้งมากจนเกือบจะเจ็บคอค่ะ เสมหะก็จะมากกว่าปกติด้วย แต่ถ้าลุกออกจากพัดลมอาการก็จะเบาลงค่ะ ยิ่งถ้าออกไปนอกบ้านตากแดดโดนอากาศร้อนๆบ้าง จะไม่มีอาการอะไรเลยค่ะ ไม่ทราบว่าเป็นอาการของโรคอะไรคะ มีวิธีการดูแลตัวเองอย่างไรบ้างคะ
สวัสดีค่ะอาการคอแห้ง เจ็บคอ มีเสมหะดังกล่าวมานั้น อาจจะเกิดจาก ภาวะการอักเสบหรือติดเชื้อจากการติดเชื้อแบคทีเรียหรือเชื้อไวรัส ทอนซิลอักเสบ ภูมิแพ้ การระคายคอจากการรับประทานอาหารบางชนิดเช่นรสจัด เผ็ดจัด ร้อนจัด หรือมีภาวะกรดไหลย้อน อาจเป็นเรื้อรัง มีจุกที่คอ แสบร้อนกลางอกร่วมด้วยได้จากที่กล่าวมานั้น ถ้ายังไม่มีไข้ มีระคายคอ เสมหะเล็กน้อยดังกล่าวมา อาจสังเกตอาการ ดื่มน้ำมากๆ กินยาละลายเสมหะช่วยได้ และหลีกเลี่ยงปัจจัยใดๆที่กระตุ้นให้มีอาการ หลีกเลี่ยงการไปที่ชุมชนไปก่อนถ้ายังมีอาการเป็นมากขึ้นเรื่อยๆ เจ็บคอเยอะ พักหรือลดปัจจัยที่กระตุ้นแล้วไม่ทุเลา ร่วมกับมีไข้สูง หรือประวัติสัมผัสผู้ป่วยที่มีอาการคล้ายกันร่วมด้วย ควรไปพบแพทย์เพื่อตรวจเพิ่มเติม